อนุทิน ยืนยันไม่พบนักท่องเที่ยวป่วยปอดอักเสบเพิ่ม ขออย่าตื่นกลัวเนื่องจากไทยมีมาตรฐาน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันไม่พบชาวจีนป่วยเป็นโรคปอดอักเสบไวรัสสายพันธุ์ใหม่เพิ่ม ขออย่าตื่นกลัวเนื่องจากไทยมีมาตรฐานและขั้นตอนในการกักกันโรคนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลังการเดินทางไปเยี่ยมนักท่องเที่ยวชาวจีนที่ป่วยโรคปอดอักเสบไวรัสสายพันธุ์ใหม่ ว่า ขณะนี้ยังไม่พบผู้ป่วยเพิ่มเติมอีก เนื่องจากน่าจะมีการคัดกรองผู้ป่วยจากประเทศต้นทางและยืนยันว่าขณะนี้ยังไม่พบผู้ป่วยติดเชื้อที่เป็นคนไทย เพราะจากการเฝ้าระวังผู้ใกล้ชิดนักท่องเที่ยวรายดังกล่าวยังไม่พบมีอาการผิดปกติ พร้อมกันนี้ขออย่ามองเป็นเรื่องน่ากลัว หรือเรื่องใหญ่โต เนื่องจากไทยมีมาตรฐานและขั้นตอนในการกักกันโรคอยู่แล้ว